Φελίπε Σαντσόν

Ο Φελίπε Σαντσόν (Felipe Sanchón Huerta, 8 Απριλίου 1982) είναι Ισπανός ποδοσφαριστής. Έχει ύψος 1.64, ζυγίζει 63 κιλά και αγωνίζεται στο δεξί άκρο της επίθεσης.

Βιογραφία 
Γεννήθηκε στις 8 Απριλίου 1982 στη Βαρκελώνη. Τα πρώτα του ποδοσφαιρικά βήματα τα έκανε στο παιδικό τμήμα της ομάδα της γενέτειράς του , την Μπαρτσελόνα σε ηλικία δέκα ετών. Γέννημα-θρέμμα της ομάδας θήτευσε στα διάφορα ηλικιακά τμήματα (Juvenil B, Juvenil A, Barcelona C) μέχρι και την ομάδα Νέων (Barcelona B), στην οποία αγωνίστηκε για μια αγωνιστική σεζόν (2003-04), έχοντας 22 συμμετοχές και 1 γκολ.

Τις επόμενες περιόδους μεταπήδησε σε μικρότερες ομάδες της Καταλονίας και αγωνίστηκε στις χαμηλότερες κατηγορίες του Ισπανικού επαγγελματικού ποδοσφαίρου. Έτσι φόρεσε διαδοχικά τη φανέλα της Φιγκέρες (2004-05 με 14 συμμετοχές), της Χιρόνα (2005-06 με 38 συμμετοχές και 21 γκολ) και τέλος της Λ'Οσπιταλέτ (2006-07) με την οποία ανακηρύχθηκε πρώτος σκόρερ της με 20 τέρματα στο πρωτάθλημα της Γ' Εθνικής Ισπανίας και έχασε σε αγώνες play-offs την άνοδο στην Β' Εθνική. Τον Ιούνιο του 2007 , ακολουθώντας την συμβουλή του προπονητή της Λ'Οσπιταλέτ, Χουάν Κάρλος Ολίβα, μεταγράφηκε στον Άρη Θεσσαλονίκης όπου και συνεχίζει να αγωνίζεται.Με τα χρώματα των κιτρίνων πέτυχε στις 15 Δεκεμβρίου 2007 το παρθενικό του γκολ στο ελληνικό πρωτάθλημα (Αρης-Skoda Ξάνθης 2-0).

Είναι διεθνής με τις εφηβικές εθνικές ομάδας της Ισπανίας (κάτω των 15, κάτω των 17).

Ισπανοί ποδοσφαιριστές
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Έρκουλες Αλικάντε
Ποδοσφαιριστές Γρανάδα ΚΦ
Ποδοσφαιριστές ΚΓ Ταρραγόνα
Ποδοσφαιριστές Μπαρτσελόνα Β
Ποδοσφαιριστές ΟΕ Φιγκέρες
Ποδοσφαιριστές ΣΕ Λ'Οσπιταλέτ
Ποδοσφαιριστές Χιρόνα ΦΚ
Ποδοσφαιριστές Ουντινέζε Κάλτσιο
Ποδοσφαιριστές ΚΕ Σαβαδέλ ΦΚ
Ξένοι ποδοσφαιριστές στην Ελλάδα